- Hindi News
- National
- नोहर को जिला बनाने की मांग, दोपहर तक बंद रहा बाजार, विभिन्न संगठनों ने दिया समर्थन
नोहर को जिला बनाने की मांग, दोपहर तक बंद रहा बाजार, विभिन्न संगठनों ने दिया समर्थन
नोहरको जिला बनानेकी मांग को लेकर सर्वदलीय संघर्ष समिति के आह्वान पर शनिवार को नोहर बंद का मिलाजुला असर रहा। कस्बे के अधिकांश बाजार दोपहर तक बंद रहे। पूर्व घोषणा के अनुसार अनेक व्यापारियों ने स्वेच्छा से प्रतिष्ठान बंद रखे। बार संघ ने भी बंद का समर्थन करते हुए कोर्ट में न्यायिक कार्य नहीं किया। वहीं कार्यकर्ता व्यापारियों ने गांधी चौक में एकत्रित हुए। इसके बाद अलग-अलग टोलियों में घूम कर बाजार बंद करवाया। इससे पूर्व गांधी चौक में हुई सभा में वक्ताओं ने कहा कि नोहर जिला बनाने के लिए हर दृष्टि से उपयुक्त है। उन्होंने कहा कि उक्त मांग को लेकर सभी को राजनीति से ऊपर उठकर सामूहिक प्रयास करने होगे। इस मौके पर एक स्वर में सीएम से बजट में नोहर को जिला बनाने की घोषणा करने की मांग रखी। समिति के श्रीराम व्यास ने बताया कि नोहर को जिला बनाने की मांग को लेकर अब तक दर्जनों संगठन समर्थन कर चुके है। इस अवसर पर संयुक्त व्यापार संघ मंत्री राजेंद्र कंदोई, किरयाना व्यापार संघ के मंत्री बालकिशन व्यास, श्रीराम सेवा समिति के अध्यक्ष नारायण छिंपा, किशन चाचाण, राजस्थान फुटबाल संघ के प्रदेश उपाध्यक्ष शशिकांत शर्मा, छात्रसंघ अध्यक्ष प्रदीप बिजारणिया, अंकित सुथार, राजकुमार, घनश्याम तिवाड़ी, राहुल नागल, करण जांगिड़, नवल पंडित, मुस्लिम महासभा के जिलाध्यक्ष शरीफ मोहम्मद, विनोद बेरवाला सहित विभिन्न संगठनों के पदाधिकारी मौजूद थे। इसके अलावा नरेंद्र मोदी विचार मंच इंफॉरमेशन टैक्नोलॉजी सैल ने भी नोहर को जिला बनाने की मांग का समर्थन किया है। वहीं शुक्रवार सड़क हादसे में मारे गए मृतकों को दो मिनट का मौन रखकर श्रद्धांजलि दी।
नोहर. बाजार बंद करवाते हुए नागरिक।
tgl_Latn sot_Latn hin_Deva hin_Deva hin_Deva awa_Deva